CELEX: C2006/224/58
Language: et
Date: 2006-09-16 00:00:00
Title: Kohtuasi C-333/06: 26. juulil 2006 esitatud hagi — Euroopa Ühenduste Komisjon versus Rootsi Kuningriik

16.9.2006   
            
            
               ET
            
            
               Euroopa Liidu Teataja
            
            
               C 224/31
            
         26. juulil 2006 esitatud hagi — Euroopa Ühenduste Komisjon versus Rootsi Kuningriik
   (Kohtuasi C-333/06)
   (2006/C 224/58)
   Kohtumenetluse keel: rootsi
   Pooled
   
      Hageja: Euroopa Ühenduste Komisjon (esindajad: J. R. Vidal Puig ja K. Simonsson)
   
      Kostja: Rootsi Kuningriik
   Hageja nõuded
   
               —
            
            
               Tuvastada, et kuna Rootsi Kuningriik jättis kehtestamata Euroopa Parlamendi ja nõukogu 11. veebruari 2004. aasta määruse (EÜ) nr 261/2004 (1), millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, rikkumiste eest kohaldatavad karistused, rikkus ta nimetatud määruse artiklist 16 tulenevaid kohustusi;
            
         
               —
            
            
               mõista kohtukulud välja Rootsi Kuningriigilt.
            
         Väited ja peamised argumendid
   Määruse nr 261/2004 artikli 16 lõikega 3 pannakse liikmesriikidele kohustus kohaldada määruse rikkumise puhul tõhusaid, proportsionaalseid ja hoiatavaid karistusi.
   Komisjoni käsutuses oleva teabe kohaselt ei ole Rootsi Kuningriik — seeläbi, et ta ei ole kehtestanud karistust määruse artikli 14 sätete rikkumise eest peaaegu poolteist aastat pärast määruse jõustumist — käesoleva hetkeni loonud määruse sätete rikkumise eest kohaldatavate karistuste täielikku süsteemi.
   
      (1)  ELT L 46, lk 1; ELT eriväljaanne 07/08, lk 10.